《百字令 登郁孤台和丁雁冰观察韵》
清代·吴绮

颓然高阜，独青青揽尽、两江江色。浪迹偶来频吊古，台榭已怜非昔。

竹树遗墟，藤萝夕照，不见当时客。凄凉唯有暮云，千里凝白。

闻说叔子公馀，季方才妙，曾着临川屐。我似东坡还过海，空爱韩陵孤石。

望阙神遥，登楼梦杳，往事怀邀笛。何时归隐草堂，山北之北。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。